प्रियंका जी को जब मैंने पहली बार मीटिंग में देखा, तब वो तत्कालीन कॉंग्रेस अध्यक्ष सोनिया गांधी जी के लिए एक नोट सम्पादित कर रही थीं।

मोबाइल पर हिंदी के कीबोर्ड (keyboard) पर उनकी उँगलियाँ तेजी से थिरक रही थीं। चर्चा के दौरान उठे मुद्दों को तुरंत सम्पादित कर, विशुद्ध हिंदी में तेज़ टाइप  कर रही थीं। 

मैं स्वयं टीवी चैनलों का संपादक रहा हूँ। जानता हूँ कि किसी चर्चा को एक अच्छे सारगर्भित लेख में समेटने के लिए विद्वता और कौशल दोनों ही चाहिए। प्रियंका जी में ये विलक्षण प्रतिभा है। साथ ही, इतिहास, संस्कृति और फिलासफी की बेहतरीन पकड़  है। निश्चित ही, वे चाहती तो एक मुकम्मल संपादक हो सकती थीं।

लेकिन प्रियंका जी अब फ़ुलटाइम राजनीतिज्ञ हैं, लोकसभा सदस्य हैं। वो उस परंपरा की राजनेता हैं, जिनके कलम की धार विचारों की धरोहर तैयार करने की क्षमता रखती है। 

उनके भाषण देश ने सुने हैं। उनके शब्द और शब्दों का प्रवाह लोगों के दिलों को छूता है। अब लोकसभा का मंच उनके पास है। निश्चित ही, इस मंच पर उनकी उपस्थिति सिर्फ़ एक सांसद की नहीं रहेगी। विचारों का एक नया दौर दिखेगा, जो लोगों के मन-मस्तिष्क को मथेगा, नई इबारत लिखेगा। 

जन्मदिन पर उन्हें बहुत बहुत बधाई। @priyankagandhi 
#HappyBirthdayPriyankaGandhi